Document ID: 32015D0568

DECIZIA DE PUNERE ÎN APLICARE (UE) 2015/568 A COMISIEI
din 7 aprilie 2015
de modificare a anexei I la Decizia de punere în aplicare 2012/725/UE în ceea ce privește definiția lactoferinei bovine
[notificată cu numărul C(2015) 2173]
(Numai textul în limba engleză este autentic)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (1), în special articolul 7,
întrucât:
(1)
Decizia de punere în aplicare 2012/725/UE a Comisiei (2) autorizează introducerea pe piață a lactoferinei bovine ca ingredient alimentar nou.
(2)
Anexa I la Decizia de punere în aplicare 2012/725/UE stabilește specificațiile pentru lactoferina bovină. Specificațiile în cauză conțin o definiție a lactoferinei bovine. Această definiție ar trebui să fie modificată pentru a descrie mai bine ingredientul alimentar nou autorizat.
(3)
Prin urmare, Decizia de punere în aplicare 2012/725/UE ar trebui modificată în consecință.
(4)
Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
ADOPTĂ PREZENTA DECIZIE:
Articolul 1
În anexa I la Decizia de punere în aplicare 2012/725/UE, definiția lactoferinei bovine se înlocuiește cu următorul text:
„Lactoferina bovină (LFb) este o proteină care se găsește în mod natural în laptele de vacă. Este o glicoproteină de fixare a fierului, de aproximativ 77 kDa, și constă într-un singur lanț polipeptidic, de 689 de aminoacizi.
LFb este izolată din lapte degresat sau zer de brânză prin schimb ionic și etape ulterioare de ultrafiltrare. În cele din urmă, este uscată prin liofilizare sau pulverizare și particulele mari se elimină prin cernere.”
Articolul 2
Prezenta decizie este adresată societății Morinaga Milk Industry Co., Ltd, 33-1, Shiba 3-chome, Minato-ku, Tokyo 108-8384, Japonia.
Adoptată la Bruxelles, 7 aprilie 2015.

Labels: 3
17